बठिंडा। केंद्रीय मंत्री हरसिमरत कौर बादल ने कहा, विरोधी दल सरकार के खिलाफ जहर उगल रहे हैं और लोग उनकी चाल से वाकिफ हैं। अब पंजाब के लोग सिर्फ विकास चाहते हैं और शिअद-भाजपा गठजोड़ 2017 के चुनाव में फिर से सरकार बनाकर हैट्रिक बनाएगी। कैप्टन अमरिंदर सिंह को जब भी कांग्रेस की कमान दी गई है वह बुरी तरह से पराजित हुई है। वहीं, आप पंजाब में आपसी झगड़े में ही टूट चुकी है। बादल बठिंडा में ग्रामीण क्षेत्रों में विकास प्रोजेक्टों का नींव पत्थर रखने के बाद पत्रकारों से बात कर रही थी।
हरसिमरत ने कहा कि पंजाब में कुछ समय पहले ऐसे लोगों ने माहौल खराब किया जो पंजाब की तरक्की नहीं चाहते हैं लेकिन लोगों ने इन तत्वों की साजिश को भांप लिया जिससे राज्य फिर से तरक्की की राह पर चल रहा है। पंजाब के लोग विकास चाहते हैं। विकास के चलते ही आज पंजाब की सालाना आमदन 30 हजार करोड़ रुपए हो गई है।
किसानों को पिछले 9 साल में सरकार 28 हजार करोड़ रुपए की नि:शुल्क बिजली दी जा रही है। श्री गुरुग्रंथ साहिब की बेअदबी करने वालों को सरकार जल्द ही लोगों के सामने लाएगी। वहीं पंजाब के किसानों को मुआवजा राशि देने के काम में तेजी लाने के आदेश प्रशासकीय अधिकारियों को दिए गए हैं। अब तक नरमा की खराब फसल का 640 करोड़ रुपए किसानों को दिया जा चुका है जबकि किसानों को 8 हजार रुपए प्रति एकड़ के हिसाब से मुआवजा दिया गया है।
hin_Deva hin_Deva hin_Deva